台灣麻雀計番

呢個係台灣十六張麻雀一般番數計法，台灣牌唔係叫番，而係叫台，例如「一台」，咁即係一番咁解。

十六張麻將計番
風字坎：東南西北任一坎(刻子)，合開門序1台，合圈序加1台
箭字坎：中發白任一坎，各計1台，合圈序加1台
連N拉N：計2N台，N 即係莊家連幾多次莊，例如連第二次莊，咁食糊嘅話，即係連2拉2，2加2就即係四台，即係莊家食糊就贏四台，出銃就輸四台。
花牌：合開門序1台，拎同色花槓(春夏秋冬或梅蘭菊竹)改計2台，拎滿花(8花牌)改計8台。摸花一定要即時補牌，如果靠入手牌或者喺門前未補牌，就唔可以係之後再要求補牌
花胡：齊晒8隻花牌，即係「春、夏、秋、冬、梅、蘭、竹、菊」。就唔理你手牌成唔成糊都可以立即食糊。花胡有分八仙過海同七搶一。花胡嗰陣如果手牌未同時成胡，唔使翻開手牌亦唔計手牌台數，中花糊時如果未補牌而就咁話糊，因為手牌唔夠17張，都唔計數，當無事發生繼續打牌。摸到第8隻花牌嘅人可以補牌，之後食糊拎住滿花都一樣計8台。滿花唔即時食糊之後先糊都一樣計8台。

零台
屁餬：又即係雞胡，只係由五個搭子同一對將組成，而無任何以下形式組合嘅牌型。

一台
門清：糊牌前無上、碰、明槓，可以暗槓
莊：莊家食糊計多1台，之後莊家連莊
獨聽：以聽牌計，成副牌只爭一隻叫糊，即係聽一洞，好似：
中洞（卡張）、站壁（邊獨）、單釣（單騎）
例：333567789筒 23444索 46萬，爭一隻5萬叫糊，食到就計獨聽
例：111筒 12 44567索 234678萬，爭一隻3索叫糊，食到就計獨聽
例：234456筒 667788索 222萬 中，爭一隻紅中叫糊，食到就計獨聽
搶槓：人哋槓張牌啱啱就係自己可以食嗰隻牌(人哋暗槓嘅牌唔計)
自摸：食糊牌由自己摸返嚟，但唔可以靠張，即係摸摸返嚟張牌唔可以觸及暗牌、落海、低過枱面、觸落牆牌、觸及海內牌、帶牌摸牌
槓上開花：摸花或開槓之後槓尾補牌，唔理第幾次而成糊，同時要另外要再計多自摸1台
海底撈月：摸海底牌而食糊，要另外再計多自摸1台，不過有另一種規定話自摸一定要棄摸。海底牌如果係花牌，就唔可以補牌亦唔使再打牌，海底倒數第二張牌如果係花牌或者可以開槓嘅牌，補牌食糊胡都當係海底撈月，重要計埋槓上開花；如果補返嚟嘅牌又係花牌，就唔使續補兼唔使再打落去

二台
全求：手牌都已經上或者碰開咗出嚟，得返一隻單釣糊銃，就係全求。計埋獨聽1台，夾埋3台
平胡：胡牌時手牌有將、無花、無字、無坎、唔係獨聽、唔係自摸，計門清加1台
三暗坎：三副配到或摸到嘅坎子，暗槓都計
例：444678筒 555索 78萬 發發發 +6萬
不求.自摸：無上、碰、明槓，而且係自摸食糊，同門清合稱「門清一摸三/不求人」
五門齊，五組花色
般高，一色內嘅雙同順
4歸2，四組相同嘅排分別落到兩組牌（哩咕哩咕亦得）
三色步高，三組唔同花色裏嘅順子
三色連刻，三組唔同花色裏嘅刻子/槓子

四台
對對胡：除將牌外全部都係坎子（刻子）。例：222666筒 555索 11666萬 南南 +1萬
湊一色：即「混一色」，除咗字牌全部都係同一種花色。例：34567888筒 中中中 南南南 西西 +2筒
小三元：中發白組成嘅坎子同將牌，合圈序加1台，箭字坎唔另計台
例：456777索 789筒 中中中 發發 白白 +白
地聽：打咗第1隻牌之後就宣佈聽牌，本身一定要係門清，唔理其他人之前有無上碰，都係屬於地聽。如果係食到地聽，就唔會計門清。不過自摸就可以加計不求。自摸2台，宣告地聽之後如果唔換牌或者靠張都重當有效，否則就會解除地聽。地聽如果無眼牌，胡牌之後發現曾過水無糊，就唔當地聽，但糊牌仍然有效。
註：莊家打出第1張就宣佈聽牌，都當係地聽
混龍，三色組合嘅123456789牌
三色同刻，萬筒索三組同號碼嘅刻子或槓子
雙2連刻，2組2連刻（一組2台）
4歸3，四組相同嘅排分別落到兩組順子+一眼
雙2色同刻，2組2色同刻（一組2台）
雙兩相連，兩個2色同順（一組2台）

八台
小四喜：東南西北組成嘅坎子同將牌，合圈序加1台，合開門序加1台，因為唔一定有
例：77筒 444索東東東 南南 西西西 北北北 +7筒
大三元：中發白三坎全齊，合圈序加1台，箭字坎唔計台
例：23索 56799萬 中中中 發發發 白白白 +1索
八仙過海：拎到全部8張花牌，補牌之後就可以食糊，贏三家，計八仙過海8台1底，至於手牌如果未糊可以唔使開，莊連拉台數照計；如補返嚟張牌啱啱槓上開花，牌面台數照計再加計八仙過海8台
七搶一：拎到七張花牌就可以搶人哋一張花牌湊夠花而食糊，例如你已經有春、夏、秋、冬、梅、蘭、竹，有人模到菊，你就可以搶牌，之後自己再補牌，咁就可以食糊，花牌只係喺七搶一情況之下先有得搶牌
天聽：閒家配牌補花後就宣佈聽牌，叫做天聽，唔計門清，如果自摸就加計不求。自摸2台。宣告天聽之後如果唔換牌或靠張則保持有效，否則解除天聽。天聽如果未眼牌，食糊之後如發現曾經過水未糊，就唔計天聽，但仍然可以當食糊
地聽一發：宣佈咗地聽之後，唔理人哋有無上碰，糊各家打出宣佈之後第一張牌或摸之後1張牌自摸，都當做地聽一發，唔會計地聽，門清。如果自摸就加計不求。自摸2台
嚦咕嚦咕（選用）：又叫八對半。由七個對子同一個刻子組成，一定要門清先有效，其中刻子如果係有價字牌，台數加計。如符合獨聽、湊一色、清一色、字一色牌型都可以加計
例：224499筒 33777索 1萬 東東 南南（+1萬，單釣加1台）
例：33377筒 116677索 555萬 發發（聽二洞：+3筒 或 +5萬）
例：113344 667799筒 南南 中中（聽八洞，加計湊一色，+中加1台）
連槓2開花，連續杠牌後鋪牌後胡牌，花牌可計。
不塔龍，16不塔+9張牌組成1到9，不連。
不塔3相連，16不塔+9張牌同嘅組合（比如135萬，135筒，135索）
人胡：又叫做天聽一發。閒家起手天聽，不理有無人上碰，唔理糊邊家打出嘅第一張牌都係屬於人胡。唔會計天聽、門清，不過自摸就可以加計不求。自摸2台
三杠子，3組槓子
1色4步高，4組同花色，測進相連嘅順子。
4歸4，四組相同嘅排分別落到四組順子

十台
16不塔，胡牌由7隻番子+3組唔連續嘅萬筒索+一對眼。
全帶么九，順子、杠子、刻子都要有1同9等牌
混九連寶燈，1112345678999組合牌型+一組塔子嘅其他花色

十二台
清一色：全部都係一種花色兼無字牌，例如全索、全筒、全萬
例：111 233445 6667788索 +9索（此牌聽七洞）
配牌花胡：如起手配牌拎到8隻花牌，或者有7花人哋有1花，咁應該先補牌，等輪到再摸第1隻牌（手牌足17張）時得先糊八仙過海或者七搶一手牌未糊唔使開
混13么，13隻唔同么九牌，一眼，一組順子或刻子和胡。要門清，不杠。
綠一色，牌型中有23468索+發財。
連槓3開花，連續開槓後鋪牌後胡牌，花牌可計。
1色5步高，5組同花色，測進相連嘅順子。
四連刻（4節高），4組同花色相連嘅刻子或杠
混老頭（湊老頭），胡牌全有19萬筒索+字牌刻子。

十六台
字一色：全部字牌，唔計做對對糊而計做字一色，如果包含大/小四喜或大/小三元，計完台數之後應該減除4台，因為16張字一色實會包埋小三元以上牌型
例：
五暗坎：五副配到或摸到嘅坎子，暗槓都計，但咁樣門清、對對胡就唔會計台，如果係自摸，計多台不求人、自摸2台，因為五暗坎實係門清，但未必係不求人或者自摸
例：111666筒 3338索 777萬 中中中 +8索
五連刻（5節高），5組同花色相連嘅刻子或槓
大四喜：東南西北四坎全齊，圈序同開門序唔計台，因為實有
例：678萬 33筒 東東東 南南南 西西西 北北 +北
天胡：莊家喺配牌補花後即刻食糊，就屬於天胡，不計門清一摸三，莊家天糊不理係咪靠張。莊家起手未打牌前開暗槓或連續暗槓而食糊，都當做天胡，而且可以加計槓上開花1台
4槓子，4組槓子。
地胡：閒家起手天聽摸第1張牌自摸，唔理有無人上碰，都係屬於地胡。但唔計天聽、門清，不過自摸就可以加計不求。自摸2台。閒家摸入第一隻牌未打牌前開暗槓或連續暗槓而食糊，都當地胡，而且可以加計槓上開花1台
4連大寶（1色4順子），同花色嘅四組同順子。
清老頭，胡牌全有19萬筒索刻子。

二十台
清13么，13隻唔同么九牌、一眼、一組刻子和胡。要門清，不槓。
清九連寶燈，20台，清一色+1112345678999組合牌型

二十四台
5槓子，5組槓牌。
正宗16不塔，159萬+159筒+159條+7組字牌+一眼。（凱一版本）